Βιτάλι Σέρμπο

Ο Βιτάλι Βενεντικτόβιτς Σέρμπο (, γενν. 13 Ιανουαρίου 1972) είναι Λευκορώσος, προηγουμένως Σοβιετικός, πρώην αθλητής της ενόργανης γυμναστικής. Ένας από τους πιο επιτυχημένους αθλητές της ενόργανης όλων των εποχών, ο Σέρμπο είναι ο μόνος άνδρας αθλητής της ενόργανης που έχει κερδίσει παγκόσμιο τίτλο και στα 8 αγωνίσματα (σύνθετο ατομικό το 1993, σύνθετο ομαδικό το 1991, ασκήσεις εδάφους το 1994, 1995 και 1996, μονόζυγο το 1994, δίζυγο το 1993 και το 1995, κρίκοι το 1992, πλάγιος ίππος το 1992 και άλμα το 1993 και 1994). Ήταν ο πιο επιτυχημένος αθλητής στους Ολυμπιακούς Αγώνες του 1992, κερδίζοντας 6 από τα 8 αγωνίσματα - ομαδικό, σύνθετο και 4 από τα 6 τελικούς αγωνισμάτων.

 Σταδιοδρομία 
Οι πρώτες διεθνείς εμφανίσεις του έγινα το 1990-1991, όταν αγωνίστηκε για την ομάδα της ΕΣΣΔ στο Παγκόσμιο Πρωτάθλημα και στο Παγκόσμιο Κύπελλο. Κατέκτησε το αργυρό μετάλλιο στο Παγκόσμιο Πρωτάθλημα του 1991, πίσω από τον συμπατριώτη του, Γκριγκόρι Μισούτιν. Είχε σκορ τέλειο 10,0 στο άλμα στο Ευρωπαϊκό Πρωτάθλημα του 1990 και πρωταγωνίστησε στους Αγώνες Καλής Θέλησης του 1991 στο Σιάτλ. Είχε περιστασιακές περιόδους ασυνέπειας και καθώς πλησίαζαν οι Ολυμπιακοί Αγώνες του 1992 στη Βαρκελώνη, οι προπονητές της Ενωμένης Ομάδας θεωρούσαν πως έχει λιγότερες πιθανότητες κατάκτησης μεταλλίου σε σχέση με τους πιο έμπειρους και αξιόπιστους συμπαίκτες του. Σε μια από τις πιο κυρίαρχες εμφανίσεις στην ιστορία, ο Σέρμπο κέρδισε 6 από τα 8 χρυσά μετάλλια στους Θερινούς Ολυμπιακούς Αγώνες του 1992 στη Βαρκελώνη. Τα χρυσά του ήρθαν στο ομαδικό αγώνα, το σύνθετο, τον πλάγιο ίππο, τους κρίκους, το άλμα και το δίζυγο.

Ο Σέρμπο και η σύζυγός του, η Ιρίνα, μετακόμισαν στις Ηνωμένες Πολιτείες Αμερικής, όπου εγκαταστάθηκαν στο Στέιτ Κόλετζ της Πενσυλβάνια. Η μετακίνηση τους επέτρεψε να επωφεληθούν από την Ολυμπιακή επιτυχία του Σέρμπο. Ακολούθησε τα Ολυμπιακά επιτεύγματά του, τερματίζοντας στην πρώτη θέση στο Παγκόσμιο Πρωτάθλημα Σύνθετου του 1993, στην τρίτη θέση το 1994 και στη δεύτερη θέση το 1995.

Στις 13 Δεκεμβρίου 1995, η σύζυγος του Σέρμπο, Ιρίνα, είχε αυτοκινητιστικό ατύχημα, στο οποίο γλίστρησε από έναν δρόμο και χτύπησε σε ένα δέντρο. Υπέστει πολλαπλά κατάγματα στα πλευρά και τη λεκάνη της, έπεσε σε κώμα, και οι εσωτερικές της πληγές ήταν τόσο σοβαρές που οι ιατροί είπαν στον σύζυγό της ότι είχε μόνο 1 στις 100 πιθανότητες να επιβιώσει. Ο Σέρμπο σταμάτησε εντελώς τις προπονήσεις του. Έβαλε 15 κιλά και άρχισε να καταναλώνει αλκοόλ. Μετά από ένα μήνα, η Ιρίνα ξύπνησε τελικά από το κώμα της και επέμεινε ο σύζυγός της να συνεχίσει την προπόνηση του για την επερχόμενη Ολυμπιακή σεζόν. Καθώς η σύζυγός του ανέκαμπτε, ο Σέρμπο άρχισε να ανακτά την κορυφή της φυσικής του κατάστασης, κερδίζοντας ακόμη ένα παγκόσμιο τίτλο το 1996. Στους Θερινούς Ολυμπιακούς Αγώνες του 1996 στην Ατλάντα, οι εμφανίσεις του αντανάκλασαν την ελλειμματική προετοιμασία του, τόσο λόγω του ατυχήματος της συζύγου του όσο και μιας πρόσφατης χειρουργικής επέμβασης στο ώμο του.

Ο Σέρμπο είχε σχεδιάσει να αγωνιστεί στο Παγκόσμιο Πρωτάθλημα του 1997, αλλά έσπασε το χέρι του σε ένα ατύχημα με μοτοσικλέτα πριν από αυτό και αποσύρθηκε σύντομα μετά.

 Παραπομπές 

Κατηγορία:Σοβιετικοί αθλητές της ενόργανης γυμναστικής
Κατηγορία:Λευκορώσοι αθλητές της ενόργανης γυμναστικής
Κατηγορία:Αθλητές στους Θερινούς Ολυμπιακούς Αγώνες 1992
Κατηγορία:Ολυμπιονίκες της Ενωμένης Ομάδας
Κατηγορία:Αθλητές στους Θερινούς Ολυμπιακούς Αγώνες 1996
Κατηγορία:Λευκορώσοι Ολυμπιονίκες
Κατηγορία:Μετανάστες στις Ηνωμένες Πολιτείες